Babelscape/SREDFM huggingface dataset:
Ζοζέπ Μαρία δε Σεγάρα

Ο Ζοζέπ Μαρία δε Σεγάρα (Josep Maria de Sagarra, Βαρκελώνη, 5 Μαρτίου 1894 - 27 Σεπτεμβρίου 1961) ήταν Καταλανός δραματουργός, ποιητής και μεταφραστής του Ουίλλιαμ Σαίξσπηρ, του Δάντη και του Μολιέρου στα καταλανικά. Τα θεατρικά του έργα και τα ποιήματά του αποτέλεσαν σταθερά σημεία αναφοράς των καταλανικών γραμμάτων στα μέσα του εικοστού αιώνα. Ήταν ένας από τους λίγους καταλανούς λογοτέχνες που κατάφερε να ζήσει από τη λογοτεχνία. Υπήρξε μέλος του Ινστιτούτου Καταλανικών Μελετών και έλαβε διάφορα βραβεία όπως το Εθνικό Βραβείο Θεάτρου της Ισπανίας το 1954. Έργα του έχουν μεταφραστεί σε διάφορες ευρωπαϊκές γλώσσες.
Pygame

To Pygame είναι ένα λογισμικό που έχει τη δυνατότητα να εκτελείται σε διάφορα λειτουργικά συστήματα ή πλατφόρμες υλικού. Αποτελείται απο ένα πλήθος αρθρωμάτων της Python που έχουν σχεδιαστεί για τη δημιουργία video games.
Περιλαμβάνει βιβλιοθήκες σχετικές με τα γραφικά υπολογιστών και ήχου. Οι  βιβλιοθήκες, αυτές, έχουν σχεδιαστεί για να μπορούν να χρησιμοποιηθούν με τη γλώσσα προγραμματισμού Python .
Ιουλία Τισσαμενού

Η Ιουλία Τισσαμενού ήταν Ελληνίδα αθλήτρια της αντισφαίρισης.

Ήταν μέλος του Ομίλου αντισφαίρισης Αθηνών. Στο δεύτερο πανελλήνιο του απλού γυναικών το 1906 ήταν δεύτερη χάνοντας στον τελικό από την Ασπασία Μάτσα. 

Πήρε μέρος στους Μεσολυμπιακούς αγώνες του 1906 στην Αθήνα που έγιναν στις εγκαταστάσεις του Ο.Α. Αθηνών. Στο απλό γυναικών αποκλείστηκε δύσκολα, ο τύπος της εποχής αναφέρει ότι ο αγώνας ήταν μακρότατος και πεισματώδης, από την Σοφία Μαρίνου στον πρώτο αγώνα και αποκλείστηκε.
Βουλγαρικές Ένοπλες Δυνάμεις

Οι Βουλγαρικές Ένοπλες Δυνάμεις (βουλγαρικά: Българска армия) αντιπροσωπεύει τα στρατεύματα της Δημοκρατίας της Βουλγαρίας. Διοικητής των ενόπλων δυνάμεων είναι ο εκάστοτε Πρόεδρος της Βουλγαρίας. Το Υπουργείο Άμυνας είναι υπεύθυνο για την πολιτική ηγεσία ενώ η συνολική στρατιωτική διοίκηση παραμένει στα χέρια του Επιτελείου Άμυνας, με επικεφαλής τον Αρχηγό Άμυνας (παλαιότερα ονομαζόταν ο Αρχηγός του Γενικού Επιτελείου). Υπάρχουν τρεις κύριοι κλάδοι, που ονομάζοται κυριολεκτικά χερσαίες δυνάμεις, αεροπορικές δυνάμεις οι ναυτικές δυνάμεις, ενώ η ευρεία έννοια «βουλγαρικός στρατός» περιλαμβάνει όλους τους κλάδους μαζί.

Σε όλη την ιστορία του, ο στρατός έχει διαδραματίσει σημαντικό ρόλο στην υπεράσπιση της κυριαρχίας της χώρας. Μόνο πολλά χρόνια μετά την απελευθέρωση (1878), η Βουλγαρία έγινε περιφερειακή στρατιωτική δύναμη και συμμετείχε σε αρκετούςς μεγάλους πολέμους, Σερβοβουλγαρικό πόλεμο (1885), Α΄ Βαλκανικό Πόλεμο (1912-13), Β΄ Βαλκανικό Πόλεμο (1913), Α΄ Παγκόσμιο Πόλεμο (1915-1918) και Β΄ Παγκόσμιο Πόλεμο (1941-1945), στη διάρκεια των οποίων ο στρατός απέκτησε σημαντική εμπειρία στη μάχη. Κατά τη διάρκεια του Ψυχρού Πολέμου, η Λαϊκή Δημοκρατία της Βουλγαρίας διατηρούσε έναν από τους μεγαλύτερους στρατούς στο Σύμφωνο της Βαρσοβίας, ο οποίος αριθμούσε κατ' εκτίμηση 152.000 στρατεύματα το 1988. Έπειτα από την πτώση του κομμουνισμού, η πολιτική ηγεσία αποφάσισε να ακολουθήσει μια πολιτική υπέρ του NATO, μειώνοντας έτσι το στρατιωτικό προσωπικό και τα όπλα. Η Βουλγαρία έγινε μέλος της Βορειοατλαντικής Συμμαχίας (NATO) στις 29 Μαρτίου του 2004 και διατηρεί σήμερα συνολικά δύναμη 776 στρατιωτών ανεπτυγμένων σε τρεις χώρες.

Ο πολιούχος του Βουλγαρικού Στρατού είναι ο Άγιος Γεώργιος. Η Ημέρα των Ενόπλων Δυνάμεων ή Ημέρα του Αγίου Γεωργίου (6 Μαΐου) είναι επίσημη αργία στη Βουλγαρία.
Αστυνομία της ΤΔΒΚ

Η Αστυνομία της ΤΔΒΚ (τουρκικά: "KKTC Polis Örgütü") είναι οργανισμός αστυνόμευσης με χώρο ευθύνης την επικράτεια της Τουρκικής Δημοκρατίας της Βόρειας Κύπρου. Η Γενική Διεύθυνση Αστυνομίας (Polis Genel Müdürlüğü, PGM) εδρεύει στη Λευκωσία.

Στα καθήκοντα του οργανισμού περιλαμβάνονται η εξασφάλιση της εσωτερικής ασφάλειας της χώρας και της δημόσιας τάξης και η επίγεια και εναέρια παρακολούθηση. Τον οργανισμό αποτελεί η Γενική Διεύθυνση Αστυνομίας, η οποία υπάγεται στη Διοίκηση Δυνάμεων Ασφαλείας.
Υπουργείο Οικονομίας και Ανάπτυξης

Το Υπουργείο Οικονομίας και Ανάπτυξης (ΥΠΟΙΑΝ) δημιουργήθηκε στις 4 Νοεμβρίου 2016 , μετά από μετονομασία του προηγούμενου Υπουργείο Οικονομίας,Ανάπτυξης και Τουρισμού (που είχε συσταθεί στις 23 Σεπτεμβρίου 2015 από την Κυβέρνηση Αλέξη Τσίπρα Σεπτεμβρίου 2015) με την αφαίρεση του επανασυσταμένου Υπουργείου Τουρισμού. Καταργήθηκε στις 8 Ιουλίου 2019 και αντικαταστάθηκε από το Υπουργείο Ανάπτυξης και Επενδύσεων.
Παναγιώτης Σγουρίδης

Ο Παναγιώτης Σγουρίδης (γεν. Ξάνθη, 9 Νοεμβρίου 1950) είναι Έλληνας πολιτικός. Διετέλεσε βουλευτής του ΠΑ.ΣΟ.Κ. και αντιπρόεδρος της Βουλής των Ελλήνων καθώς επίσης και δύο φορές υφυπουργός στις κυβερνήσεις του Αλέξη Τσίπρα. 

Σήμερα είναι Αντιπρόεδρος των Ανεξαρτήτων Ελλήνων.
Τουρκική Ειρηνευτική Δύναμη Κύπρου

Η Τουρκική Ειρηνευτική Δύναμη Κύπρου (τουρκικά: "Kıbrıs Türk Barış Kuvvetleri", KTBK), αναφερόμενη επίσης και ως "κατοχικός στρατός", όπως και "κατοχική δύναμη", παλαιότερα 11ο Σώμα Στρατού, είναι η τουρκική φρουρά στην Κύπρο. Η Διοίκηση Τουρκικής Ειρηνευτικής Δύναμης Κύπρου (Kıbrıs Türk Barış Kuvvetleri Komutanlığı) εδρεύει στην Κερύνεια.

Το 1974, έπειτα από το πραξικόπημα που οργανώθηκε και υποστηρίχθηκε από την ελληνική κυβέρνηση, η οποία βρισκόταν υπό το καθεστώς στρατιωτικής χούντας που ήθελε να αναγκάσει την ένωση με την Ελλάδα, τουρκικά στρατεύματα εισέβαλαν στην Κύπρο και κατέλαβαν το βόρειο τμήμα της νήσου. Η δύναμη εισβολής, η οποία αποτελούνταν από περίπου 40.000 στρατιώτες και 200 ​​άρματα μάχης, στη συνέχεια μειώθηκε σε φρουρά 17.000 στρατιωτών. Υπάρχει επίσης το αριθμητικά μικρότερο ελληνικό στρατιωτικό άγημα στο νησί, το οποίο συμπληρώνεται από την ελληνοκυπριακή Εθνική Φρουρά με 12.000 ως ενεργό στρατιωτικό δυναμικό και 75.000 ως εφεδρεία.

Η ενίσχυση των τουρκικών στρατευμάτων μπορεί να πραγματοποιηθεί, εφόσον είναι αναγκαίο, μέσα σε λίγες ώρες. Παρ' όλ' αυτά, η ανεπίλυτη διαμάχη στην Κύπρο περιπλέκει τη συμμετοχή της Τουρκίας στο ΝΑΤΟ και εξακολουθεί να αποτελεί εμπόδιο στην αποτελεσματικότητα του ΝΑΤΟ στην περιοχή.
Νανίνγκ

Η Νανίνγκ (κινεζικά: 南宁, πινγίν: "Nánníng") είναι πρωτεύουσα της Αυτόνομης Περιφέρειας Κουανγκσί Τσουάνγκ, στη νότια Κίνα. Σύμφωνα με την απογραφή του 2010, εντός των διοικητικών ορίων της πόλης κατοικούν 6.611.600 άνθρωποι, ενώ, ο αστικός ιστός της πόλης έχει 2.875.220 κατοίκους. Η πόλη ιδρύθηκε τον 4ο αιώνα και για μεγάλο χρονικό διάστημα παρέμεινε μια ακριτική πόλη, πρωτεύουσα της επαρχίας Τζινσίν. Το 1907, η πόλη ανοίχθηκε στο διεθνές εμπόριο και αναπτύχθηκε γρήγορα. Το 1912 έγινε πρωτεύουσα του Κουανγκσί, αντικαθιστώντας το Γκουιλίν. Σήμερα θεωρείται η πύλη της Κίνας για την νοτιοανατολική Ασία και σημαντικό εμπορικό, διαμετακομιστικό και βιομηχανικό κέντρο. Στη Νανίνγκ εδρεύουν 8 πανεπιστήμια. Στην πόλη λειτουργεί μετρό και διεθνές αεροδρόμιο, ενώ αποτελεί κόμβο τεσσάρων σημαντικών σιδηροδρομικών γραμμών. Τη πόλη διασχίζει ο ποταμός Σι, παραπόταμος του Περλ. Το κλίμα της είναι υποτροπικό με μουσώνες.
Δημήτριος Κανελλόπουλος

Ο Δημήτριος Κανελλόπουλος είναι Έλληνας, πρώην πρωταθλητής της αντισφαίρισης κι έπειτα προπονητής. Είναι ο πατέρας της πρωταθλήτριας της αντισφαίρισης Αγγελικής Κανελλοπούλου και παππούς της Μαρίας Σάκκαρη

Είναι μέλος του Ομίλου αντισφαίρισης Αθηνών και συμμετείχε στα Πανελλήνια πρωταθλήματα. Ήταν πρώτος στο διπλό αντρών το 1961 και δεύτερος 1957, 1960, 1963 και 1964, πρώτος στο διπλό μεικτό το 1966 και δεύτερος το 1964 και 1965.

Είχε συμμετάσχει σε πολλά ενχώρια και ξένα τουρνουά, ενώ είχε συμμετάσχει με την Εθνική ομάδα στο κύπελλο Ντέιβις του 1964.
Τουρκική Οργάνωση Αντίστασης

Η Τουρκική Οργάνωση Αντίστασης (τουρκικά: "Türk Mukavemet Teşkilatı", TMT) ήταν τουρκοκυπριακή παραστρατιωτική οργάνωση ελεγχόμενη από την Τουρκία με στρατιωτική εκπαίδευση ειδικών δυνάμεων, που δημιουργήθηκε από τον Ραούφ Ντενκτάς και τον Τούρκο στρατιωτικό Ριζά Βουρουσκάν το 1958, ως αντιστάθμισμα στη δράση της ΕΟΚΑ. Η ΤΜΤ, σύμφωνα με τον ίδιο τον Ραούφ Ντενκτάς, ιδρύθηκε από τρεις ανθρώπους, τον Διοικητικό Ακόλουθο του τουρκικού προξενείου Κεμάλ Τανρισεβντί, τον γιατρό Μπουρχάν Ναλμπάντογλου και τον ίδιο. Τα μέλη της επονομάζονταν «μουντζαχεντίν» και στις 20 Ιουλίου 1974 φέρεται ότι αριθμούσε 17.151 μέλη.
Ο Αγνοούμενος

Ο Αγνοούμενος είναι αμερικανική ταινία του 1982 σε σκηνοθεσία του Κώστα Γαβρά και σε σενάριο του σκηνοθέτη και του Ντόναλντ Στιούαρτ. Βασίζεται στο ομώνυμο βιβλίο του Τόμας Χάουζερ, που αναφέρεται στην πραγματική ιστορία του Αμερικανού δημοσιογράφου Τσάρλι Χόρμαν, εξαφανισθέντα στη Χιλή του Αουγούστο Πινοσέτ.
Κέιζι Στόουνερ

μικρογραφία|392x392εσ|Ο Κέιζι Στόουνερ κατακτά το 2ο παγκόσμιο πρωτάθλημα του (2012), στο Moto GP.

Ο Κέιζι Τζόελ Στόουνερ ("Casey Joel Stoner", 16 Οκτωβρίου 1985) είναι Αυστραλός πρώην επαγγελματίας οδηγός μοτοσικλετών και δις παγκόσμιος πρωταθλητής, το 2007 και το 2011. Έχει την φήμη ενός πολύ γρήγορου αναβάτη και είναι ικανός να ωθήσει οποιαδήποτε μοτοσικλέτα στα όρια. Αγωνιζόταν στο Moto GP με τον αριθμό 27, πάνω στον οποίο υπήρχαν τα χρώματα της αυστραλιανής σημαίας.
Γενικό Επιτελείο Τουρκικών Ενόπλων Δυνάμεων

Το Γενικό Επιτελείο Τουρκικών Ενόπλων Δυνάμεων (τουρκικά: "Türk Silahlı Kuvvetleri Genelkurmay Başkanlığı") προΐσταται των Ενόπλων Δυνάμεων της Δημοκρατίας της Τουρκίας, η οποία περιλαμβάνει το Στρατό Ξηράς, το Πολεμικό Ναυτικό, την Πολεμική Αεροπορία και τις Ειδικές Δυνάμεις. Οι Γενικές Διοικήσεις της Χωροφυλακής και της Ακτοφυλακής, που λειτουργούν ως τμήματα των εσωτερικών δυνάμεων ασφαλείας σε καιρό ειρήνης, υπάγονται στις Διοικήσεις του Στρατού Ξηράς και του Πολεμικού Ναυτικού, αντίστοιχα, σε καιρό πολέμου, ενώ και οι δύο διεξάγουν επιχειρήσεις επιβολής του νόμου και στρατιωτικές λειτουργίες.

Η διοίκηση των Ενόπλων Δυνάμεων, ο καθορισμός των πολιτικών και των προγραμμάτων που σχετίζονται με την προετοιμασία του προσωπικού για τη μάχη, οι πληροφορίες, η λειτουργία, η οργάνωση, η κατάρτιση και η παροχή υπηρεσιών εφοδιασμού είναι οι αρμοδιότητες του Γενικού Επιτελείου. Επίσης, το Γενικό Επιτελείο συντονίζει τις στρατιωτικές σχέσεις των Τουρκικών Ενόπλων Δυνάμεων με τους ομολόγους των κρατών-μελών του ΝΑΤΟ και άλλων φίλιων δυνάμεων.

Ο Αρχηγός του Γενικού Επιτελείου είναι ο διοικητής των Ενόπλων Δυνάμεων. Σύμφωνα με το Σύνταγμα της Τουρκίας, ο Αρχηγός του Γενικού Επιτελείου δίνει αναφορά στον Πρωθυπουργό εν καιρώ ειρήνης και υπηρετεί ως Διοικητής των Τουρκικών Ενόπλων Δυνάμεων. Σε περιόδους πολέμου, ο Αρχηγός του Γενικού Επιτελείου αναλαμβάνει την Αρχιστρατηγία για λογαριασμό της Μεγάλης Εθνοσυνέλευσης, η οποία εκπροσωπείται από τον Πρόεδρο.
Θείρα

Τα Θείρα (τουρκ. Tire) είναι πόλη της Μικράς Ασίας στην κοιλάδα του Καΰστρου ποταμού και αποτελεί μια πυκνοκατοικημένη περιοχή, στην επαρχία της Σμύρνης στην δυτική Τουρκία. 

Η φυσική διαμόρφωσή της καθορίζεται από την προσχωσιγενή πεδιάδα του Καΰστρου ποταμού (τουρκ.:Küçük Menderes - Κιουτσούκ Μεντερές) στο βόρειο τμήμα της και στο νότο της από τα βουνά που οριοθετούν την παράλληλη προσχωσιγενή κοιλάδα του ποταμού Μαιάνδρου που ρέει μεταξύ Αϊδινίου και του Αιγαίου Πελάγους.

Χαρακτηριστικά της αποτελούν το γόνιμο έδαφος και κατάλληλο κλίμα που ευνοούν της καλλιέργεια αλλά και τη μεταποίηση γεωργικών προϊόντων, κυρίως σύκα, το βαμβάκι, το καλαμπόκι και άλλα δημητριακά, καλλιέργειες όπως ο καπνός και το σουσάμι, φρούτα όπως καρπούζια, κεράσια, ροδάκινα και ξηρούς καρπούς, όπως καρύδια και κάστανα.

Πριν τη Μικρασιατική Καταστροφή ζούσαν εκεί περίπου 3.500 Έλληνες. Τα Θείρα είναι γνωστά και από τον τίτλο της Μητροπόλεως Ηλιουπόλεως και Θείρων που είχε ιδρύσει το Οικουμενικό Πατριαρχείο. Στα Θείρα γεννήθηκε η Γερόντισσα Ακυλίνα της Δράμας, σημαντική μορφή του γυναικείου ορθόδοξου μοναχισμού.
Τρικόρυνθος

Η ή/και (ο) Τρικόρυνθος ή "Τρικόρινθος" ή "Τρικόρυθος" ή το "Τρικόρυνθον" (), (ο δήμος: Τρικορύνθου), ήταν αρχαίος οικισμός - πόλη και δήμος της Αιαντίδας (περιοχή της Αρχαίας Αττικής και φυλή της αρχαίας Αθήνας).
Παρασκευάς Φουντάς

Ο Παρασκευάς Φουντάς του Νικολάου (1939 − 6 Νοεμβρίου 2014) ήταν Έλληνας γιατρός και πολιτικός.
Έλζα Βασιλικού

Η Έλζα Βασιλικού ήταν Ελληνίδα πρωταθλήτρια της αντισφαίρισης από την Καβάλα.

Ήταν κόρη του Νικολάου και της Αικατερίνης Βασιλικού και αδελφή του συγγραφέα Βασίλη Βασιλικού. Σπούδασε στο Κολλέγιο Ανατόλια ενώ από μικρή ηλικία έγινε μέλος του Όμιλου αντισφαίρισης Θεσσαλονίκης κι αργότερα του Όμιλου αντισφαίρισης Αθήνας. Το 1971 παντρεύτηκε με τον Δημήτριο Βλάχο κι απέκτησαν έναν γιό, τον Νικόλαο.

Στην αντισφαίριση ήταν πρωταθλήτρια Ελλάδας στο απλό το 1956, στο μεικτό το 1954, πολλές φορές δεύτερη και τρίτη. Στο Εαρινό πρωτάθλημα ήταν πρώτη στο απλό το 1955 και 1956. το Φθινοπωρινό πρωτάθλημα ήταν πρώτη το 1956 στο απλό γυναικών. Είχε συμμετάσχει σε πολλά διεθνή τουρνουά.
Δημήτρης Κυριακίδης

Ο Δημήτρης Κυριακίδης (Καβάλα, 24 Σεπτεμβρίου 1986) είναι Έλληνας ποδοσφαιριστής, ο οποίος αγωνίζεται στην Καρμιώτισσα Πάνω Πολεμιδιών στη θέση του τερματοφύλακα.
Νεκτάριος Σαντορινιός

Ο Νεκτάριος Σαντορινιός (γενν. 1972) είναι Έλληνας χημικός μηχανικός και πολιτικός.
Μάχη του Ανίου

Η Μάχη του Ανίου διεξήχθη μεταξύ των δυνάμεων του Βαχράμ Παχλαβουνί κι εκείνων της Βυζαντινής Αυτοκρατορίας το 1042. Η Βυζαντινή Αυτοκρατορία ηττήθηκε συντριπτικά, με τις απώλειές της να φθάνουν τους 20.000 νεκρούς.
Τακτικόν του Εσκοριάλ

Το Τακτικόν του Εσκοριάλ ή Εσκουριάλ (Escurial/Escorial Taktikon/Tacticon), επίσης γνωστό και ως Τακτικόν Οικονομίδη από τον Νικόλαο Οικονομίδη ο οποίος και ήταν ο πρώτος ο οποίος το μελέτησε, είναι κατάλογος βυζαντινών αξιωμάτων, βαθμών, και τίτλων ο οποίος συνεγράφη στην Κωνσταντινούπολη κατά την διάρκεια της δεκαετίας του 970 (971–975 ή 975–979). Ο συγκεκριμένος κατάλογος περιλαμβάνει, μεταξύ άλλων καταχωρήσεων, τους διοικητές (στρατηγούς) των ανατολικών συνόρων της Βυζαντινής Αυτοκρατορίας κατά την διάρκεια των Αραβοβυζαντινών Πολέμων, καθώς και σειρά δικαστικών αξιωμάτων, που πρωτοεμφανίστηκαν εκείνη την περίοδο.
Ζαν Ντανινό

Ο Ζαν Ντανινό ("Jean Daninos", 2 Δεκεμβρίου 1906 - 13 Οκτωβρίου 2001) ήταν Ελληνογάλλος επιχειρηματίας, γνωστότερος για την κατασκευάστρια εταιρεία πολυτελών αυτοκινήτων Facel-Vega, που ίδρυσε το 1939. 

305px|thumb|left|Ο Ζαν Ντανινό μπροστά σε πρωτότυπο Facel Vega.
Η εταιρεία του Facel-Vega παρήγαγε τα αμαξώματα, ενώ οι κινητήρες ήταν της Citroën. Λόγω της πολυτελούς κατασκευής των αμαξωμάτων, πολλοί αστέρες της επιχής προτιμούσαν τα Facel-Vega. Μεταξύ των πελατών του συγκαταλέγονται διασημότητες όπως ο Τόνι Κέρτις, η Άβα Γκάρντνερ, η Γκρέις Κέλι και άλλοι. Η εταιρεία στα μέσα της δεκαετίας του 1960, πουλήθηκε στην Citroën. Κατά τη διάρκεια τηε δεκαετούς λειτουργίας της, η Facel-Vega είχε κατασκευαστεί 3.000 αυτοκίνητα.

Ο Daninos πέθανε στις Κάννες στην ηλικία των 94 από καρκίνο.
Σάλβια η ισπανική

Η Σάλβια η ισπανική "(Salvia hispanica)", κοινώς γνωστή ως τσία ή κία "(chia)", είναι ένα είδος ανθοφόρου φυτού στην οικογένεια μέντα των Χειλανθών "(Lamiaceae)", εγγενές στο κεντρικό και νότιο Μεξικό και τη Γουατεμάλα. O Κώδικας Μεντόζα "(Codex Mendoza)" του δέκατου έκτου αιώνα, παρέχει αποδεικτικά στοιχεία ότι καλλιεργούνταν από τους Μάγια και τους Αζτέκους στην προ-Κολομβιανή εποχή και οι ιστορικοί της οικονομίας λένε ότι μπορεί να ήταν το ίδιο σημαντικό ως καλλιεργούμενο τρόφιμο, όπως και ο αραβόσιτος. Είχε δοθεί ως ετήσιος φόρος από τον λαό προς τους άρχοντες, σε 21 από τα 38 επαρχιακά συμβούλια των Αζτέκων. Οι σπόροι κία "(chia)" χρησίμευαν ως βασική τροφή στον πολιτισμό των Νάουατλ (Αζτέκων) στο Κεντρικό Μεξικό. Ιησουίτες χρονικογράφοι τοποθέτησαν το τσία "(chia)" ως την τρίτη πιο σημαντική καλλιέργεια στον πολιτισμό των Αζτέκων, μετά το καλαμπόκι, τα φασόλια και προ του αμάραντου. Οι προσφορές προς τους Αζτέκους ιερείς, συχνά ήταν σε κία "(chia)".

Τριμμένοι ή ολόκληροι, οι σπόροι τσία "(chia)" εξακολουθούν να χρησιμοποιούνται στην Παραγουάη, τη Βολιβία, την Αργεντινή, το Μεξικό και τη Γουατεμάλα για θρεπτικά ποτά και στα τρόφιμα. Σήμερα, το κία "(chia)" καλλιεργείται και καταναλώνεται εμπορικά σε μικρή κλίμακα στην προγονική του πατρίδα, στο κεντρικό Μεξικό και τη Γουατεμάλα, ενώ, καλλιεργείται εμπορικά στην Αργεντινή, Βολιβία, Ισημερινό, Εκουαδόρ, Νικαράγουα και την Αυστραλία.
Μονή Αγίου Νεοφύτου

Η Μονή Αγίου Νεοφύτου ευρίσκεται σε απόσταση 15 χμ. δυτικά της Πάφου, ενώ αποτελεί ένα από τα πλέον γνωστά μοναστήρια της Κύπρου. Ιδρύθηκε από τον μοναχό Νεόφυτο στην διάρκεια του 12ου αιώνα.
Ξένια Αναστασιάδου

Η Ξένια Αναστασιάδου (20 Ιουνίου του 1966 - Λος Άντζελες 19 Φεβρουαρίου 1989) ήταν Ελληνίδα πρωταθλήτρια της αντισφαίρισης. Ήταν αθλήτρια του Αττικού ομίλου Αντισφαίρισης Φιλοθέης.

Στο πανελλήνιο πρωτάθλημα ήταν δεύτερη στο μονό το 1987, πρώτη στο διπλό το 1982 και δεύτερη το 1981 και το 1983, πρώτη στο διπλό μεικτό το 1982 και δεύτερη το 1980 και το 1981. 

Κατά τις σπουδές της στις ΗΠΑ (Νότια Καλιφόρνια) ήταν δύο φορές πρωταθλήτρια Ηνωμένων πολιτειών στο πανεπιστημιακό πρωτάθλημα στην δεύτερη κατηγορία (NCAA Division II) το 1987 και το 1988, ενώ ήταν τρεις φορές στους All-American

Τραυματίστηκε σοβαρά σε τροχαίο ατύχημα στις ΗΠΑ στις 18 Φεβρουαρίου 1989 και πέθανε την Κυριακή 19 Φεβρουαρίου. Στην μνήμη της διοργανώνονταν το διεθνές τουρνουά Ξένια.
Μπότσολο

To Μπότσολο (ιταλικά: "Bozzolo", διάλεκτος της Μάντοβας "Bòsul") είναι μικρή πόλη της βόρειας Ιταλίας στην επαρχίας της Μάντοβας. Έχει πληθυσμό 4.183 κατοίκων, σύμφωνα με στοιχεία του 2016.
Γιώργος Βασιλειάδης

Ο Γιώργος Βασιλειάδης (Πειραιάς, 1978) είναι Έλληνας δικηγόρος και πολιτικός.
Νίκος Μαυραγάνης

Ο Νίκος Μαυραγάνης γεννήθηκε στις 20 Ιουνίου 1968 στην Αμάρυνθο της Εύβοιας, έκανε σπουδές στο Πανεπιστήμιο Αθηνών στη Νομική Σχολή Αθηνών και είναι δικηγόρος στο επάγγελμα. Είναι παντρεμένος με δύο παιδιά. Υπήρξε ένα από τα πιο γνωστά στελέχη των Ανεξάρτητων Ελλήνων διατελώντας και υφυπουργός στην Κυβέρνηση Τσίπρα ενώ τον Οκτώβρη του 2020 ίδρυσε τον πολιτικό φορέα Ενώνω.
Υπουργείο Μεταναστευτικής Πολιτικής

Το Υπουργείο Μεταναστευτικής Πολιτικής δημιουργήθηκε στις 4 Νοεμβρίου 2016 με το Π.Δ 123, από τις υπηρεσίες του πρώην Υπουργείου Εσωτερικών και Διοικητικής Ανασυγκρότησης και καταργήθηκε στις 8 Ιουλίου 2019. Μισό χρόνο αργότερα, στις 15 Ιανουαρίου 2020, η κυβέρνηση αποφάσισε τη σύσταση νέου υπουργείου με όνομα Υπουργείο Μετανάστευσης και Ασύλου.
Ρυζόνερο

thumb|250px|right|Ρυζόνερο.
Ρυζόνερο (Αγγλικά: "Rice water") είναι ένα διάλυμα με άμυλο που λαμβάνεται με τη στράγγιση του βρασμένου ρυζιού ή βράζοντας το ρύζι έως ότου να διαλυθεί εντελώς μέσα στο νερό. Μπορεί να χρησιμοποιηθεί ως ένας ελαφρύς αραιός χυλός για ασθενείς. Είναι ιδιαίτερα αποτελεσματικό στη θεραπεία της διάρροιας, όπως αυτής που προκύπτει κατά τη χολέρα ή τη γαστρεντερίτιδα.

"Kanjivellam" είναι η λέξη στα Μαλαγιαλάμ, για το νερό "(vellam)" που στραγγίζεται από το βρασμένο ρύζι "(kanji)".
Ιρακινές Ένοπλες Δυνάμεις

Οι Ιρακινές Ένοπλες Δυνάμεις είναι οι στρατιωτικές δυνάμεις της ιρακινής κυβέρνησης. Αποτελούνται από τον Στρατό Ξηράς, την Πολεμική Αεροπορία και το Πολεμικό Ναυτικό.

Σχηματίστηκε αρχικά περί το 1920. Συνολικά έξι στρατιωτικά πραξικοπήματα είχαν πραγματοποιηθεί από το στρατό μεταξύ 1936 και 1941. Οι ένοπλες δυνάμεις ενεπλάκησαν για πρώτη φορά σε μάχη στον αγγλοϊρακινό πόλεμο του 1941. Πολέμησαν εναντίον του Ισραήλ στον αραβοϊσραηλινό πόλεμο του 1948, στον πόλεμο των Έξι Ημερών του 1967 και στον πόλεμο του Γιομ Κιπούρ το 1973. Επίσης, ενεπλάκησαν σε δύο πολέμους με τους Κούρδους το διάστημα 1961–1970 και την περίοδο 1974–1975. Μία πολύ μεγαλύτερη σύγκρουση ήταν ο πόλεμος Ιράν-Ιράκ, ο οποίος ξεκίνησε από τους Ιρακινούς το 1980 και συνεχίστηκε μέχρι το 1988. Στη συνέχεια, το Ιράκ πραγματοποίησε εισβολή στο Κουβέιτ, η οποία οδήγησε στον πόλεμο του Περσικού Κόλπου του 1991, ο οποίος οδήγησε με τη σειρά του σε αντιπαραθέσεις πάνω από την ιρακινή ζώνη απαγόρευσης πτήσεεων κατά τη διάρκεια της δεκαετίας του 1990, και, τέλος, ο πόλεμος στο Ιράκ του 2003. Οι ιρακινές ένοπλες δυνάμεις είχαν επιτυχία σε στρατηγικό επίπεδο, αλλά σταθερά κακή τακτική επίδοση κατά το μεγαλύτερο μέρος της ιστορίας τους. Το Ιράκ διέθετε έναν από τους μεγαλύτερους και ισχυρότερους στρατούς στον κόσμο το 1990, πριν από τον πόλεμο του Περσικού Κόλπου του 1991.

Οι ένοπλες δυνάμεις τελούν υπό τον έλεγχο του Υπουργείου Άμυνας. Από την εισβολή του Ιράκ το 2003, η οποία ανέτρεψε το καθεστώς του Σαντάμ Χουσεΐν, οι ιρακινές ένοπλες δυνάμεις έχουν ανασυγκρωτηθεί με σημαντική βοήθεια από τις Ένοπλες Δυνάμεις των Ηνωμένων Πολιτειών. Από την εφαρμογή της Συμφωνίας Κατάστασης Δυνάμεων ΗΠΑ-Ιράκ, την 1η Ιανουαρίου του 2009, οι ιρακινές ένοπλες δυνάμεις και οι δυνάμεις του υπουργείου εσωτερικών είναι αρμόδιες για την παροχή ασφάλειας και την τήρηση του νόμου και της τάξης σε ολόκληρο το Ιράκ.

Ο ιρακινός στρατός, ειδικότερα, είναι ένας από τους πιο έμπιστους εθνικούς θεσμούς του Ιράκ. Στις ιρακινές ένοπλες δυνάμεις έχουν εντοπιστεί ελλείψεις σε διάφορες λειτουργίες, όπως, π.χ., την επιμελητεία και τη στρατιωτική υπηρεσια πληροφοριών. Στις συμβατικές επιχειρήσεις, οι δυνατότητες των ενόπλων δυνάμεων περιορίζονται σήμερα από την έλλειψη πυροβολικού και εναέριων μέσων. Υπάρχουν επίσης ανησυχίες σχετικά με τη διαφθορά και τις θρησκευτικές σέχτες στις τάξεις των ενόπλων δυνάμεων.
Σωκράτης Τζιβανόπουλος

Ο Σωκράτης Τζιβανόπουλος (1836 - 1896) ήταν Έλληνας πανεπιστημιακός και πολιτικός.
Ντόε

Οι Ντόε (Αγγλικά και Σουχίλι: "Doe"), είναι μια εθνοτική και γλωσσική ομάδα που βρίσκεται στην Περιοχή Μπαγκαμόγιο "(Bagamoyo District)" της Περιφέρειας Πουάνι "(Pwani Region)", στη βόρεια παράκτια Τανζανία.

Το 1987, ο πληθυσμός των Ντόε υπολογίζετο ότι αριθμούσε 24.000 περίπου άτομα.
Σφαγή του Πληγωμένου Γονάτου

Η Σφαγή του Πληγωμένου Γονάτου συνέβη στις 29 Δεκεμβρίου του 1890, κοντά στο Ρυάκι του Πληγωμένου Γονάτου (Λακότα: Čhaŋkpé Ópi Wakpála) στο στρατόπεδο Pine Ridge στην αμερικάνικη πολιτεία Νότια Ντακότα, ανάμεσα στη φυλή των Ινδιάνων Σιου και το 7ο σύνταγμα ιππικού των Ηνωμένων Πολιτειών, με την εντολή του ταγματάρχη Σάμιουελ Γουίτσαϊντ και στρατηγό τον Νέλσον Α. Μάιλς.
Ράδερφορντ Χαίηζ

Ο Ράδερφορντ Χαίηζ ("Rutherford Birchard Hayes", 4 Οκτωβρίου 1822 - 17 Ιανουαρίου 1893) διετέλεσε 19ος πρόεδρος των Ηνωμένων Πολιτειών Αμερικής. Ανέλαβε την προεδρία στα χέρια του διαδεχόμενος του Οδυσσέα Γκραντ στις 4 Μαρτίου 1877.
Μείγμα Βομβάης

Το Μείγμα Βομβάης (Αγγλικά: "Bombay mix"), είναι η ονομασία που συνήθως χρησιμοποιείται στο Ηνωμένο Βασίλειο και την Ιρλανδία για το παραδοσιακό Ινδικό [μείγμα σνακ], γνωστό ως "chiwda, chevdo, bhuso" (αν γίνεται χωρίς πατάτα), "chevda" (चिवडा) ή "chivdo" (चिवडो) στην Ινδία ή "Chanāchura" (Γλώσσα της Ορίσα: ଚନାଚୁର) στην Ορίσα, "chanachur" (চানাচুর) ή "sanasur" στη Βεγγάλη και "chuda" από τους κατοίκους της Μουμπάι.

Η Αγγλική ονομασία προέρχεται από την πόλη της Μουμπάι (παλαιότερα γνωστής ως Βομβάη), Ινδία. Αποτελείται από ένα μεταβλητό μείγμα πικάντικων ξηρών συστατικών, τα οποία μπορεί να περιλαμβάνουν τηγανητές φακές, φιστίκια, νουντλς αλεύρου ρεβυθιών, αραβόσιτο, φυτικά έλαια, ρεβίθια, νιφάδες ρυζιού, τηγανητό κρεμμύδι και φύλλα κάρυ. Αυτά είναι όλα αρωματισμένα με αλάτι και ένα μείγμα μπαχαρικών που μπορεί να περιλαμβάνει κόλιανδρο και σπόρους μουστάρδας. Μια μεγάλη ποικιλία από μείγματα που πωλούνται στο Ηνωμένο Βασίλειο κάτω από μια ποικιλία ονομασιών με μείγμα Βομβάης "(Bombay mix)", με την γνωστότερη, συχνά να χρησιμοποιείται ως ο γενικός όρος.

Το παραδοσιακό Ινδικό φαγητό μπορεί να καταναλωθεί ως μέρος του γεύματος, ως αυτόνομο σνακ, αν και, συνήθως καταναλώνεται με τα χέρια.
Άφιδνα

Η Άφιδνα ή στον πληθυντικό: οι "Αφίδναι" ή οι "Αφίδνες" ή οι "Άφιδναι" (), (ο δήμος: Αφιδνών), ήταν αρχαίος οικισμός - πόλη και δήμος της Αιαντίδας (περιοχή της Αρχαίας Αττικής και φυλή της αρχαίας Αθήνας). 

Ο Στράβων, αναφερόμενος στον ιστορικό Φιλόχορο και το έργο του «"Ατθίς"» (ή "Ατθίδες" ή "Ιστορίαι") λέει ότι η Άφιδνα ήταν μια από τις δώδεκα πόλεις, οι οποίες ιδρύθηκαν στην Αττική από τον μυθικό βασιλιά της Αθήνας, Κέκροπα και αργότερα ο Θησέας την ένωσε με την πόλη της αρχαίας Αθήνας. Στη συνέχεια έγινε ένας από τους δήμους της Αττικής (δήμος Αφιδνών) και ανήκε αρχικά στην Αιαντίδα φυλή.
Επιχείρηση Μάννα

Επιχείρηση Μάννα ήταν η κωδική ονομασία για την επιχείρηση του Β΄ Παγκοσμίου Πολέμου, από τις βρετανικές και ελληνικές δυνάμεις στην Ελλάδα, στα μέσα Οκτωβρίου του 1944, μετά τη σταδιακή απόσυρση των γερμανικών κατοχικών δυνάμεων από τη χώρα.

Η επιχείρηση περιλάμβανε αερομεταφερόμενα στοιχεία και συγκεκριμένα τη βρετανική 2η Ανεξάρτητη Ταξιαρχία Αλεξιπτωτιστών στις 12 Οκτωβρίου, όταν στοιχεία του 4ου Τάγματος Αλεξιπτωτιστών προσγειώθηκαν με αλεξίπτωτα στο αεροδρόμιο των Μεγάρων, 45 χιλιόμετρα έξω από την Αθήνα. Οι επικρατούσες καιρικές συνθήκες ανάγκασαν την εγκατάλειψη των περαιτέρω πτώσεων με αλεξίπτωτο, ενώ μέχρι τις 14 Οκτωβρίου είχε φτάσει σχεδόν όλη η ταξιαρχία, εκτός του 5ου Τάγματος Αλεξιπτωτιστών. Μετά την προσγείωση, τα 4ο και 6ο τάγματα αλεξίπτωτων προχώρησαν προς στην Αθήνα. Στις 16 Οκτωβρίου, έφτασε και το 5ο Τάγμα.

Η 2η Ταξιαρχία Αλεξιπτωτιστών ενισχύθηκε από την επίσης βρετανική 23η Τεθωρακισμένη Ταξιαρχία, και η βρετανική δύναμη ανέλαβε την προστασία της πόλης.

Βρετανικές και ελληνικές ναυτικές δυνάμεις μετέφεραν βρετανικά και ελληνικά στρατεύματα, καθώς και την εξόριστη ελληνική κυβέρνηση, στην Αθήνα.
Μπράντον Σάντερσον

Ο Μπράντον Σάντερσον (Brandon Sanderson, γεννημένος 19 Δεκεμβρίου 1975), είναι ένας Αμερικανός συγγραφέας επιστημονικής φαντασίας. Είναι πιο γνωστός για την σειρά βιβλίων Mistborn και για την σειρά φαντασίας The Wheel of Time. To 2010 o Σάντερσον δημοσίευσε το The Way of Kings, το πρώτο από τα δέκα βιβλία της σειράς The Stormlight Archive. Ο Σάντερσον εργάστηκε ως συντάκτης για το περιοδικό Leading Edge ενώ παράλληλα φοιτούσε στο Πανεπιστήμιο Μπρίγκαμ Γιανγκ, όπου παραδίδει περιορισμένο αριθμό διαλέξεων για την δημιουργική συγγραφή.
Γκάρι Γκραντ

Ο Γκάρι Γκραντ ("Gary Grant"),(Κάντον Οχάιο, 21 Απριλίου 1965), είναι πρώην επαγγελματίας καλαθοσφαιριστής. Έχει ύψος 1,91 μέτρα και αγωνιζόταν στη θέση του πόιντ γκαρντ.
Αθανάσιος Κουτρομάνος

Ο Αθανάσιος Κουτρομάνος (1948) είναι Έλληνας δικαστής που διετέλεσε Πρόεδρος του Αρείου Πάγου.
Discohainesia

Η Discohainesia (Αγγλικά: "Discohainesia"), είναι ένα γένος μυκήτων στην οικογένεια των "Dermateaceae". Αυτό είναι ένα μονοτυπικό γένος, το οποίο περιέχει το είδος "Discohainesia oenotherae", που είναι ένα παθογόνο φυτό το οποίο μολύνει "caneberrie", φράουλες και γεράνια.
Καταφύγιο Θηραμάτων Μπάνγκα-Κιπενγκέρε

thumb|250px|right|Χάρτης όπου φαίνεται η Διακύμανση Κιπενγκέρε "(Kipengere Range)".
Το Καταφύγιο Θηραμάτων Μπάνγκα-Κιπενγκέρε (αγγλικά: "Mpanga-Kipengere Game Reserve"), είναι μια προστατευόμενη περιοχή στην Περιφέρεια Ντζόμπε "(Njombe Region)" των Νοτίων Υψιπέδων "(Southern Highlands)" της Τανζανία, στην Ανατολική Αφρική. Το καταφύγιο, καλύπτει μια έκταση 1.574 τ.χλμ.. Το υψόμετρο κυμαίνεται από τα 1.800 μ. έως τα τις 23.000 μ. Εκτός από τη διατήρηση της άγριας ζωής, το καταφύγιο είναι ένα σημαντικό σημείο απορροής για τις εκβολές πολλών ποταμών οι οποίοι τροφοδοτούν το Μεγάλο Ποταμό Ρουάχα "(Great Ruaha River)" και παρέχει το νερό για τους υγροτόπους Ουσάνγκου "(Usangu wetlands)".
Κέντρο Μελετών Ακροπόλεως

Το Κέντρο Μελετών Ακροπόλεως εμπεριέχει εκθέματα αντιγράφων έργων γλυπτικής που βρίσκονται στο Βρετανικό Μουσείο. Η λειτουργία του ξεκίνησε το 1987. Φιλοξενείται στο κτίριο Βάιλερ και υπάγεται στην Α΄ Εφορεία Προϊστορικών και Κλασικών Αρχαιοτήτων (Α΄ ΕΠΚΑ).

Το κέντρο σκοπό έχει να δώσει μία πρώτη εικόνα στους επισκέπτες, οι οποίοι εν συνεχεία μπορούν να μεταβούν σε άλλα μέρη της Ακρόπολης.
Salvia columbariae

Η Salvia columbariae είναι ένα ετήσιο "(annual)" φυτό που κοινώς ονομάζεται τσία ή κία "(chia)", φασκόμηλο τσία "(chia sage)", χρυσό τσία "(golden chia)" ή τσία της ερήμου "(desert chia)", επειδή οι σπόροι του χρησιμοποιούνται κατά τον ίδιο τρόπο όπως της Σάλβια της ισπανικής "(Salvia hispanica)". Φύεται στην Καλιφόρνια, Νεβάδα, Αριζόνα, Νέο Μεξικό, Σονόρα, Μπάχα Καλιφόρνια, και ήταν μια σπουδαία τροφή για τους Ιθαγενείς Αμερικανούς. Κάποιες ονομασίες των ιθαγενών, περιλαμβάνουν το "«pashí»" από τους "Tongva" και το "«it'epeš»" από τους" Ventureño".
Pink Floyd – The Wall

Το Pink Floyd – The Wall είναι κινηματογραφικό έργο των Pink Floyd σε σκηνοθεσία του Άλαν Πάρκερ με πρωταγωνιστή τον Μπομπ Γκέλντορφ.

Το έργο συνυφαίνει τις αναμνήσεις και φαντασιώσεις του πρωταγωνιστή Πινκ, ενώ αυτός αναπολεί τα βιώματα και τις αγωνίες του κατά τη διάρκεια των διαλειμμάτων ανάμεσα στις μουσικές του εμφανίσεις.
Χατιτζέ Χαλιμέ Χατούν

Η Χατιτζέ Χαλιμέ Χατούν (Οθ. Τούρκικα:خديجة حليمة خاتون‎) (Τούρκικα: "Hatice Halime Hatun", πριν το 1415 - μετά το 1500) ήταν η δεύτερη σύζυγος του σουλτάνου Μουράτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Hatice Halime Hatun Aliyyetü'ş-Şân Hazretleri
Τόμις Κονστάντσα

Η Τόμις Κονστάντσα (ρουμανικά: "Tomis Constanța", ) είναι μια ρουμανική πετοσφαιρική ομάδα με έδρα την Κωνστάντζα. Βρίσκεται στην 14η θέση της κατάταξης των ευρωπαϊκών συλλόγων.
ΑΖΣ Τσεστοχόβα

Η ΑΖΣ Τσεστοχόβα είναι μια πολωνική επαγγελματική πετοσφαιρική ομάδα με έδρα την Τσεστοχόβα. Από το 1979 συμμετέχει στην ανώτατη κατηγορία της Πολωνίας.
Αμρισγουίλ Βόλλει

Η Αμρισγουίλ Βόλλει είναι μια πετοσφαιρική ομάδα με έδρα την Ελβετία. Από τις αρχές της δεκαετίας του 1990 συμμετέχει στην ανώτατη κατηγορία της χώρας. Έχει συμμετάσχει σε πολλές ευρωπαϊκές διοργανώσεις από το 1995 και μετά.
Αΐνσα

Η Αΐνσα (ισπανικά: "Aínsa", αραγωνικά: "L Ainsa"), είναι πόλη της Ισπανίας και πρωτεύουσα του δήμου Αΐνσα-Σοβράρμπε ("Aínsa-Sobrarbe", αραγωνικά: "L Ainsa-Sobrarbe"), που βρίσκεται στην επαρχία της Ουέσκας, στην περιφέρεια του Σοβράρμπε, στην Αυτόνομη Κοινότητα της Αραγωνίας.
Ζιχοστρόλ Τσέσκε Μπουντεγιόβιτσε

Η Ζιχοστρόλ Τσέσκε Μπουντεγιόβιτσε (τσεχικά: "Jihostroj České Budějovice") είναι επαγγελματική πετοσφαιρική ομάδα με έδρα την Τσέσκε Μπουντεγιόβιτσε, Τσεχία. Συμμετέχει στο ανώτατο πρωτάθλημα πετοσφαίρισης Τσεχίας.
Ντούκλα Λίμπερετς

Η Ντούκλα Λίμπερετς είναι μια τσέχικη ομάδα πετοσφαίρισης με έδρα το Λίμπερετς. Ιδρύθηκε το 1948 στην Πράγα, αλλά από τότε άλλαξε πολλές φορές έδρα. Από το 1969 εδρεύει μόνιμα στο Λίμπερετς.

Έχει κατακτήσει 17 πρωταθλήματα και 9 κύπελλα Τσεχοσλοβακίας και Τσεχίας. Η μεγαλύτερη όμως επιτυχία της είναι η κατάκτηση του Κύπελλο Πρωταθλητριών το 1976. Η πιο πρόσφατη διάκρισή της στα Ευρωπαϊκά Κύπελλα είναι η κατάκτηση της 3ης θέσης στο Κύπελλο Συνομοσπονδίας (CEV Καπ) το 2005.
Λαβύρινθος του πάθους

Ο Λαβύρινθος του πάθους (Iσπανικά: "Laberintos de pasión") είναι τηλενουβέλα μεξικάνικης παραγωγής του 1999. Η τηλενουβέλα είναι βασισμένη στην Μεξικάνικη τηλενουβέλα του 1961, "Estafa de amor" (Απατημένη αγάπη) σε σενάριο της Καριδάδ Μπράβο Άνταμς.

Πρωταγωνιστούν Λετίσια Καλντερόν, Φρανσίσκο Γκαττόρνο, Σέσαρ Έβορα και Μαρία Ρούμπιο.
Μαρκ Νέες

Ο Μαρκ Νέες, γεννημένος στις 2 Ιουλίου 1974 στο Ντάρμστατ της Γερμανίας, είναι πρώην επαγγελματίας καλαθοσφαιριστής. Έχει ύψος 2,13 μέτρα και αγωνιζόταν στην θέση του σέντερ.
Τσιτσέκ Χατούν

Η Τσιτσέκ Χατούν (Οθ. Τούρκικα:چیچک خاتون) (Τούρκικα: "Çiçek Hatun", 1443 - 3 Μαΐου 1498) ήταν η έκτη σύζυγος του σουλτάνου Μωάμεθ Β΄ της Οθωμανικής Αυτοκρατορίας και μητέρα του Ηγεμόνα Τζεμ, διεκδικητή του οθωμανικού θρόνου.

Ο πλήρης τίτλος ήταν: Devletlu İsmetlu Çiçek Hatun Aliyyetü'ş-Şân Hazretleri
Eine kleine Nachtmusik

To Eine kleine Nachtmusik, γνωστό στα ελληνικά ως Μικρή νυχτερινή μουσική (αυθ. ονομασία του έργου στα γερμ.: "Serenade Nr. 13 für Streicher in G-dur" K. 525, δηλ. «Σερενάτα No. 13 για έγχορδα σε Σολ μείζονα»), είναι σύνθεση μουσικής δωματίου του 1787, από τον Βόλφγκανγκ Αμαντέους Μότσαρτ. Το κομμάτι γράφτηκε για δύο βιολιά, μία βιόλα, και ένα τσέλο, ενώ συνήθως ερμηνεύεται από ορχήστρα εγχόρδων. Το κομμάτι αποτελείται από τέσσερα μέρη: 

I. Allegro <BR>
II. Romanze: Andante<BR>
III. Menuetto: Allegretto<BR>
ΙV. Rondo: Allegro.
Don't Break the Oath

Don't Break the Oath είναι ο τίτλος του δεύτερου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 7 Σεπτεμβρίου του 1984 μέσω της δισκογραφικής εταιρείας Music for Nations στην Μεγάλη Βρετανία και της Roadrunner στην υπόλοιπη Ευρώπη, όπως και μέσω της Combat στην Βόρεια Αμερική.
Microsoft Bob

Το Microsoft Bob ήταν ένα πρόγραμμα της Microsoft που κυκλοφόρησε στις 10 Μαρτίου του 1995 και καταργήθηκε στις αρχές του 1996. Το πρόγραμμα θα προοριζόταν στο να παρείχε μια πιο φιλική προς το χρήστη διεπαφή για τα λειτουργικά συστήματα Windows 3.1x, Windows 95 και Windows NT, αντικαθιστώντας έτσι τον Διαχειριστή Προγράμματος των Windows. Το "Microsoft Bob" παρουσίαζε οθόνες που δείχνουν ένα "σπίτι" με "δωμάτια", όπου ο χρήστης θα μπορούσε να πάει, να περιέχουν οικεία αντικείμενα που αντιστοιχούν σε εφαρμογές του υπολογιστή. Για παράδειγμα, ένα γραφείο με στυλό και χαρτί, ένα καρνέ επιταγών, και άλλα αντικείμενα, θα άνοιγε τον επεξεργαστή κειμένου. Ένας σκύλος με το όνομα "Rover", καθώς και άλλοι χαρακτήρες παρείχαν οδηγίες με την χρήση συννεφακιών κειμένου. Οι Rover και άλλοι ακόμα θα εμφανιζόταν αργότερα στα Windows XP ως "Σύντροφοι Αναζήτησης".

Μια έκδοση του "Microsoft Bob" συμπεριλαμβανόταν με τον υπολογιστή Gateway 2000 γύρω στο 1995. Αυτή η έκδοση περιείχε το λογότυπο της Gateway στην οθόνη σύνδεσης, μαζί με επιπλέον δωμάτια τα οποία δεν εμφανιζόταν στην προηγούμενη έκδοση. Ένα από τα δωμάτια ήταν η σοφίτα, η οποία περιείχε ένα κουτί σε έναν υπολογιστή Gateway 2000. Υπήρχαν επίσης περισσότερα εικονίδια που εμφανιζόταν από προεπιλογή στα νέα δωμάτια.

Το "Microsoft Bob" επικρίθηκε πολύ στον Τύπο χωρίς ευρεία αποδοχή από τους χρήστες, και δεν ήταν ούτε ένα επιτυχημένο ούτε ένα μακρόβιο προϊόν.
Λένος Χρηστίδης

Ο Λένος Χρηστίδης (Νικόλαος-Έλενος) γεννήθηκε στις 11/12/1968 στη Φρανκφούρτη της τότε Δυτικής Γερμανίας, γιος του κριτικού θεάτρου Μηνά Χρηστίδη και της συγγραφέως Ντόρας Γιαννακοπούλου. Έχει γράψει μυθιστορήματα, διηγήματα και θεατρικά έργα.
Μαρκ Μάρκεθ

μικρογραφία|305x305εσ|Ο Μαρκ Μάρκεθ
Ο Μαρκ Μάρκεθ Αλεντά ("Marc Márquez Alentà", 17 Φεβρουαρίου 1993) είναι Ισπανός μοτοσυκλετιστής.

Κατάγεται από την Σερβέρα (Καταλονία, Ισπανία). Είναι 8 φορές παγκόσμιος πρωταθλητής στο Moto GP και αγωνίζεται με τα χρώματα της Repsol Honda, από το ντεμπούτο του στο Moto GP, το 2013. Χρησιμοποιεί το νούμερο 93, έχει βάρος 59 κιλά και ύψος 1,68 μέτρα. Αδερφός του είναι ο Άλεξ Μάρκεθ, επίσης οδηγός μοτοσυκλετών. Ο Μαρκ είναι ένας από τους τρεις αναβάτες που έχουν κερδίσει παγκόσμιο πρωτάθλημα σε 3 διαφορετικές κατηγορίες, μετά τους Μάικ Χέιλγουντ και Φιλ Ριντ. Πολλές φορές αποκαλείται εσφαλμένα Μαρκ Μάρκεζ. Το τελευταίο γράμμα, όμως, στο επίθετό στα ισπανικά διαβάζεται 'θ'. μικρογραφία|298x298εσ|Το αγωνιστικό νούμερο του Μαρκ Μάρκεθ (93)

== Παραπομπές ==
Πρίμο Ματσολάρι

Ο Πρίμο Ματσολάρι (, Κρεμόνα, 13 Ιανουαρίου 1890 -  Μπότσολο , 12 Απριλίου 1959) ήταν Ιταλός κληρικός.
Το Μαγικό Ταξίδι

Το Το Μαγικό Ταξίδι (γερμανικά: "Die Abenteuer von Pico und Columbus", αγγλικά: "The Magic Voyage") είναι μια γερμανική ταινία κινουμένων σχεδίων που κυκλοφόρησε το 1992 με εταιρεία παραγωγής την MS-Films και διανομή από την Bavaria Films. Επρόκειτο, για την εποχή που κυκλοφόρησε, ως η πιο ακριβή παραγωγή κινουμένων σχεδίων στην Γερμανία, με ακαθάριστα έσοδα ύψους 14.5 εκατομμυρίων δολαρίων.
Boeing 80

Το Boeing 80 ήταν αμερικανικό αεροσκάφος της δεκαετίας του 1920. Διέθετε τρεις μηχανές και δύο πτερύγια και κατασκευάστηκε από την εταιρία Boeing Airplane για τις αερογραμμές της Boeing. Η αποστολή του 80 ήταν να μεταφέρει με επιτυχία αερομηνύματα καθώς και επιβάτες σε προγραμματισμένες πτήσεις.
Μάχη της Σεβαστουπόλεως

Η Μάχη της Σεβαστουπόλεως διεξήχθη στη Σεβαστούπολη (συνήθως ταυτιζόμενη με την Ελαιούσα Σεβαστή στη Κιλικία, καθώς και το σημερινό Σουλούσαράι) το 692 μεταξύ της Βυζαντινής Αυτοκρατορίας και των Ομεϋαδών, οι οποίοι ευρίσκονταν υπό την ηγεσία του Χαλίφη Αμπντ αλ-Μαλίκ ιμπν Μαρουάν. Η μάχη έθεσε τέλος στην ειρήνη η οποία υφίστατο μεταξύ των δύο αυτών δυνάμεων από το 680.

Ο στρατός των Ομεϋαδών ευρισκόταν υπό την ηγεσία του Μουχάμμεντ ιμπν Μαρουάν. Οι Βυζαντινοί ευρίσκονταν υπό την ηγεσία του Λεόντιου και διέθεταν "ειδικό στράτευμα" αποτελούμενο από 30.000 Σλάβους υπό την ηγεσία του αρχηγού τους, Νέβουλου. Οι Ομεϋάδες, όντες αγανακτισμένοι με την καταπάτηση της συνθήκης, χρησιμοποίησαν αντίγραφα των κειμένων της ως λάβαρα. Παρά το γεγονός πως η μάχη φάνηκε να βαίνει υπέρ τον Βυζαντινών, η φυγή αριθμού άνω των 20.000 Σλάβων οδήγησε σε ήττα των Βυζαντινών. Πηγή αναφέρει πως ο Αυτοκράτορας Ιουστινιανός Β΄ προχώρησε σε σφαγή των εναπομείναντων Σλάβων, συμπεριλαμβανομένων γυναικών και τέκνων, στον Κόλπο της Νικομηδείας, ωστόσο σύγχρονοι ακαδημαϊκοί δεν την θεωρούν ως αξιόπιστη αναφορά.
Γεώργιος Κοτζιάς

O Γεώργιος Κοτζιάς (Χανιά, 16 Ιουνίου 1918 – Νέα Υόρκη, 13 Ιουνίου 1977) ήταν Έλληνας γιατρός, ο οποίος μαζί με τους συνεργάτες του ανέπτυξαν τη θεραπεία με λεβοντόπα, η οποία αποτελεί σήμερα τη πιο διαδεδομένη θεραπεία για τη νόσο του Πάρκινσον.
Ίζαακ φαν Όοστεν

Ο Ίζαακ φαν Όοστεν (φλαμανδικά: Izaak van Oosten, Isaak van Oosten ή Isaac van Oosten (μερικές φορές αναφερόμενος και ως Izaak van Costen), 10 Δεκεμβρίου 1613 - Δεκέμβριος 1661 ) ήταν Φλαμανδός ζωγράφος του μπαρόκ που ασχολήθηκε με τη δημιουργία τοπίων και μικρών πινάκων (cabinet paintings)..
In the Shadows

In the Shadows είναι ο τίτλος του τρίτου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 6 Ιουνίου του 1993 μέσω της δισκογραφικής εταιρείας Metal Blade Records.

Η ηχογράφηση του πραγματοποιήθηκε στο Sound Lab του Ντάλας από τον Φεβρουάριο ως τον Απρίλιο του 1993, με παραγωγούς τον Τιμ Κίμσεϊ και τον Μπράιαν Σλάγκελ σε συνεργασία με μέλη των Mercyful Fate. Αυτός ήταν ο πρώτος δίσκος του συγκροτήματος του οποίου το στιχουργικό περιεχόμενο δεν είχε να κάνει με τον αποκρυφισμό και τον σατανισμό, αλλά όλα τα κομμάτια αποτελούσαν μία ιστορία τρόμου.

Τα τύμπανα στο άλμπουμ έπαιξε ο Μόρτεν Νίλσεν, αν και στο εσώφυλλο αναφέρεται ως ντράμερ ο Σνόουι Σο. Για την προώθηση του άλμπουμ γυρίστηκαν βίντεο κλιπ για τα κομμάτια ""Egypt" και "The Bell Witch".

Σε μερικές εκδόσεις του δίσκου συμπεριλαμβάνεται η επανεκτέλεση του "Return of the Vampire" με τον Λαρς Ούλριχ στα τύμπανα, ενώ στην επανέκδοση του 1997 συμπεριλήφθηκε η ζωντανή εκτέλεση του "Egypt" από το ΕΡ "The Bell Witch"".
Κωνσταντίνος Καρτάλης

Ο Κωνσταντίνος Καρτάλης (1872 - 1933) ήταν Έλληνας πολιτικός.
Ιωάννης Καρτάλης

Ο Ιωάννης Καρτάλης (1842 - 1908) ήταν Έλληνας πολιτικός και επιχειρηματίας.
The Bell Witch

The Bell Witch είναι ο τίτλος του EP σινγκλ του δανέζικου heavy metal συγκροτήματος Mercyful Fate, το οποίο κυκλοφόρησε στις 27 Ιουνίου του 1994 μέσω της δισκογραφικής εταιρείας Metal Blade Records.

Τα δύο πρώτα κομμάτια του ΕΡ προέρχονται από το άλμπουμ "In the Shadows" που είχε κυκλοφορήσει τον Ιούνιο του 1993, ενώ τα υπόλοιπα τέσσερα τραγούδια ηχογραφήθηκαν κατά την περιοδεία του δίσκου και την εμφάνιση των Mercyful Fate στο The Palace του Λος Άντζελες στις 8 Οκτωβρίου 1993.

Το 2008, το ΕΡ επανεκδόθηκε σε μορφή 12" δίσκου βινυλίου στον περιορισμένο αριθμό των πεντακοσίων αντιτύπων από την Night of the Vinyl Dead Records.
Γιώργος Αρμένης

Ο Γιώργος Αρμένης (Κληματιά Ιωαννίνων, 1943) είναι Έλληνας ηθοποιός, σκηνοθέτης και θεατρικός συγγραφέας.
Κάρολ-Αν Καλογεροπούλου

Η Κάρολ-Αν Καλογεροπούλου ("Αγγλικά : Carol-Ann Kalogeropoulos"), είναι αμερικανίδα πρωταθλήτρια της αντισφαίρισης. Γεννημένη στην Φλόριντα των ΗΠΑ στις 11 Μαρτίου 1943 σαν Κάρολ Α. Πρόζεν ("Carol-Ann Prosen"), παντρεύτηκε το 1966 τον ελληνικής καταγωγής πρωταθλητή της αντισφαίρισης Νίκο Καλογερόπουλο.

Στις Ηνωμένες πολιτείες συμμετείχε σε πολλά τουρνουά από το 1960 έως το 1966 και κέρδισε 10 τίτλους με πρώτο το 1960 στο Ορλάντο. Στο πανελλήνιο πρωτάθλημα ήταν πρώτη στο απλό γυναικών το 1971 και το 1972 πρώτη στην κατάταξη στις γυναίκες. Με την εθνική Ελλάδος συμμετείχε στο Φεντερέσιον καπ του 1973.

Είχε συμμετάσχει στο Γουίμπλετον με μεγαλύτερη επιτυχία την είσοδο της στους 32 του μονού το 1964, Στο διπλό γυναικών συμμετείχε από το 1963 έως το 1971και τέσσερις συμμετοχές. Στο διπλό μεικτό 14 φορές από το 1963 έως το 1972, τις 13 με συμπαίκτη τον σύζυγο της.

Στο Ρολλάν Γκαρός καλύτερη εμφάνιση της ήταν το 1964 όπου έφτασε στους 16 του θεσμού στο απλό. Δεν συμμετείχε ποτέ στο Αυστραλιανό όπεν. Ασχολήθηκε και διοικητικά με την αντισφαίριση, ήταν στο διοικητικό συμβούλιο του "Chatham S Condo Association, West Palm Beach Florida"
Windows 3.x

Το Windows 3.x μπορεί να αναφέρεται στις παρακάτω εκδόσεις των Microsoft Windows:

* Windows 3.0
* Windows 3.1x
Into the Unknown

Into the Unknown είναι ο τίτλος του πέμπτου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 20 Αυγούστου του 1996 μέσω της δισκογραφικής εταιρείας Metal Blade Records.

Οι ηχογραφήσεις του δίσκου πραγματοποιήθηκαν στο Sound Lab του Ντάλας τον Ιανουάριο και τον Φεβρουάριο του 1996, με παραγωγούς τον Τιμ Κίμσεϊ και τον King Diamond.

Για την προώθηση του δίσκου γυρίστηκε βίντεο κλιπ για το κομμάτι "The Uninvited Guest", ενώ το συγκρότημα περιόδευσε στην Βραζιλία και την Αργεντινή τον Αύγουστο του 1996, στην Βόρεια Αμερική τον Οκτώβριο και το Νοέμβριο του ίδιου έτους, όπως και στην Ευρώπη τον Μάρτιο του 1997.

Η επανέκδοση του 1997, περιλαμβάνει ως μπόνους κομμάτι την ζωντανή εκτέλεση του ""Curse of the Pharaohs" από το ΕΡ "The Bell Witch", ενώ η ιαπωνική έκδοση του άλμπουμ περιελάμβανε την διασκευή των Mercyful Fate στο "The Ripper"" των Judas Priest.
The Best of Mercyful Fate

The Best of Mercyful Fate είναι ο τίτλος της συλλογής τραγουδιών του δανέζικου heavy metal συγκροτήματος Mercyful Fate, η οποία κυκλοφόρησε στις 15 Σεπτεμβρίου του 2003 μέσω της δισκογραφικής εταιρείας Roadrunner.

Τα κομμάτια που συμπεριλαμβάνονται εδώ προέρχονται από τους στούντιο δίσκους ""Melissa" και "Don't Break the Oath", όπως και από πρώιμες και πρώην ανέκδοτες ηχογραφήσεις, μερικές εκ των οποίων είχαν γίνει γνωστές από τις συλλογές "The Beginning" και "Return of the Vampire"".

Η επιλογή των κομματιών πραγματοποιήθηκε από τον υπεύθυνο της Roadrunner, Μόντε Κόνερ.
Dead Again

Dead Again είναι ο τίτλος του έκτου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 9 Ιουνίου του 1998 μέσω της δισκογραφικής εταιρείας Metal Blade Records.

Αυτός ήταν ο τέταρτος στούντιο δίσκος του συγκροτήματος σε διάστημα πέντε ετών, μετά την επανένωση τους το 1993. Οι ηχογραφήσεις του πραγματοποιήθηκαν στο Nomad Recording Studio του Κάρολτον του Τέξας από τον Οκτώβριο ως τον Δεκέμβριο του 1998, με παραγωγό τον Στέρλινγκ Γουάινφιλντ σε συνεργασία με μέλη του σχήματος.

Για την προώθηση του άλμπουμ γυρίστηκε βίντεο κλιπ για το κομμάτι "The Night" και το συγκρότημα περιόδευσε στην Βόρεια Αμερική από τον Σεπτέμβριο ως το Νοέμβριο του 1998, ενώ στις αρχές της χρονιάς είχε δώσει έξι συναυλίες στην Βραζιλία και την Χιλή.
Άξελ Τρόοστ

Ο Άξελ Τρόοστ ("Axel Troost", 1 Σεπτεμβρίου 1954 στο Χάγκεν της Βεστφαλίας) είναι Γερμανός οικονομολόγος και πολιτικός. Είναι βουλευτής από το 2005 και, από το 2012, ένας από τους τέσσερις αναπληρωτές προέδρους του γερμανικού Κόμματος της Αριστεράς (Die Linke), του κόμματος της αξιωματικής αντιπολίτευσης στο Bundestag.
Βραβείο BAFTA Καλύτερης Μη Αγγλόφωνης Ταινίας

Το Βραβείο BAFTA Καλύτερης Μη Αγγλόφωνης Ταινίας (αγγλ. BAFTA Award for Best Film Not in the English Language) απονέμεται στο πλαίσιο των Βραβείων της Βρετανικής Ακαδημίας Κινηματογράφου. Απονέμεται κάθε χρόνο από το 1983 στις καλύτερες ταινίες που δεν είναι στην αγγλική γλώσσα.
Ζούσε τη ζωή της

Το Ζούσε τη ζωή της (πρωτότυπος τίτλος: Vivre sa vie, Βόρεια Αμερική: "My Life to Live", Ηνωμένο Βασίλειο: "It's My Life") είναι μία γαλλική δραματική ταινία, του 1962, σε σκηνοθεσία Ζαν-Λυκ Γκοντάρ. Το σενάριο γράφτηκε από τον ίδιο τον σκηνοθέτη σε συνεργασία με τον Μαρσκέλ Σακό. Πρωταγωνιστεί η Άννα Καρίνα. Η ταινία κατά την περίοδο κυκλοφορίας της έλαβε διθυραμβικές κριτικές.
Δημήτριος Χριστοδούλου

Ο Δημήτριος Χριστοδούλου ("Demetrios Christodoulou") είναι Έλληνας μαθηματικός φυσικός, που έγινε γνωστός από την απόδειξή του, μαζί με τον Σέρτζιου Κλάινερμαν, για τη μη γραμμική ευστάθεια του χωροχρόνου Minkowski της Ειδικής σχετικότητας στα πλαίσια της Γενικής θεωρίας της σχετικότητας.
Στάνλεϊ Ρόμπερτς

Ο Στάνλεϊ Ρόμπερτς ("Stanley Roberts") (Χόπκινς της Νότιας Καρολίνας, 2 Φεβρουαρίου 1970), είναι Αμερικάνος πρώην επαγγελματίας καλαθοσφαιριστής. Έχει ύψος 2,13 μέτρα και αγωνιζόταν στη θέση του Σέντερ.
Λιούμπα Βέλιτς

Η Λιούμπα Βέλιτς (γερμανικά:"Ljuba Welitsch") υπήρξε βούλγαρο-αυστριακή τραγουδίστρια της όπερας (σοπράνο) και ηθοποιός, που εργάστηκε για μεγάλο χρονικό διάστημα και στις Ηνωμένες πολιτείες. Η πιο γνωστή εκτέλεση όπου είχε πρωταγωνιστικό ρόλο στην όπερα ήταν η «Σαλώμη».
Αισχίνης ο Μιλήσιος

Ο Αισχίνης ο Μιλήσιος (1ος αιώνας π.Χ.) ήταν Έλληνας ρήτορας από την Μίλητο. Μαζί με τον Αισχύλο τον Κνίδιο συνίδρυσαν ρητορική σχολή στην οποία υιοθέτησαν στοιχεία του ασιανισμού. Αναφέρεται επίσης από τον ιστορικό Διογένη Λαέρτιο (3ος αιώνας μ.Χ.) πως έγραψε μελέτες σχετικά με τα Πολιτικά του Αριστοτέλη. Πέθανε εκτός της Μιλήτου καθώς είχε τιμωρηθεί με εξορία έχοντας απευθυνθεί χωρίς τον απαιτούμενο σεβασμό στον Ρωμαίο πολιτικό Πομπηίο.
Αισχίνης ο Νεαπολίτης

Ο Αισχίνης ο Νεαπολίτης (2ος αιώνας π.Χ.) ήταν περιπατητικός φιλόσοφος του 2ου αιώνα π.Χ. με καταγωγή από τη Νεάπολη. Κατά τη νεανική του ηλικία υπήρξε μαθητής του Μελάνθιου του Ροδίου, και περί το 110 π.Χ. ηγήθηκε της Ακαδημίας του Πλάτωνα στην Αθήνα, μαζί με τον Χαρμάδα και τον Κλειτόμαχο.
Αισχίνης ο Χίος

Ο Αισχίνης ο Χίος (4ος αιώνας) ήταν ιατρός με καταγωγή από την Χίο. Μετακόμισε στην Αθήνα όπου φαίνεται να μην είχε ιδιαίτερη επιτυχία ως ιατρός, γνώρισε μεγάλη φήμη ωστόσο μετά από την επιτυχή αντιμετώπιση του έντονου πυρετού από τον οποίο είχε προσβληθεί ο ιστορικός Ευνάπιος.
Βραβείο Γκόγια Καλύτερης Ευρωπαϊκής Ταινίας

Το Βραβείο Γκόγια Καλύτερης Ευρωπαϊκής Ταινίας (ισπ. Premio Goya a la mejor película europea) απονέμεται από το 1992 στις καλύτερες ευρωπαϊκές ταινίες στα πλαίσια της τελετής των βραβείων Γκόγια.
Μαρίζα Γεωργίτση

Η Μαρίζα Γεωργίτση (Αθήνα, 1978) είναι πρώην πρωταθλήτρια της αντισφαίρισης, νυν ηθοποιός και κάνει μεταδόσεις αγώνων αντισφαίρισης.

Είναι κόρη του Φαίδωνος και της Μπέτσυ Γεωργίτση, έχει ακόμα έναν αδελφό, τον Ραφαέλο. Σπούδασε υποκριτική αλλά ασχολήθηκε με τον αθλητισμό.

Στην αντισφαίριση και στο Πανελλήνιο πρωτάθλημα ήρθε δεύτερη στο μονό γυναικών το 1992. Ήταν δεύτερη στο διπλό γυναικών το 1991 και το 1994. Έχει συμμετάσχει σε πολλά τουρνουά με επιτυχία. 

Έχει παίξει ρόλους στην σειρά "Η Λάμψη" και στην ταινία "Η Λίζα και οι άλλοι" (2003). Μεταδίδει αγώνες αντισφαίρισης και συμμετέχει σε τηλεοπτικές εκπομπές σχετικά με αυτή.
Χαρμάδας

Ο Χαρμάδας ή Χαρμίδης (168/7 – 103/91 π.Χ.)) ήταν πλατωνιστής φιλόσοφος και επικεφαλής της ακαδημίας του Πλάτωνα στην Αθήνα μαζί με τον Αισχίνη τον Νεαπολίτη και τον Κλειτόμαχο τον Καρχηδόνιο. Αρχικά, υπήρξε μαθητής του φιλοσόφου Καρνεάδη του Κυρηναίου για 7 χρόνια (145-138), και κατόπιν ίδρυσε την δική του σχολή -γυμνάσιο- στην περιοχή του "Πτολεμαίου". Έζησε για κάποιο διάστημα στην Αλεξάνδρεια, πριν μετακομίσει στην Αθήνα κατά το 145 π.Χ., έχοντας φήμη εξαίρετου ρήτορα καθώς και πως είχε εκπληκτική μνήμη καθώς ήταν σε θέση να απομνημονεύει ολόκληρα βιβλία και να τα απαγγέλει μετέπειτα. Όπως και ο σύγχρονος του φιλόσοφος Φίλων ο Λαρισαίος, ο Χαρμάδας φαίνεται πως επιδίωξε μια πιο ήπια μορφή του σκεπτικισμού. Διάσημοι μαθητές του υπήρξαν ο Ρωμαίος πολιτικός Λούκιος Λικίνιος Κράσσος και ο Ρωμαίος ρήτορας Μάρκος Αντώνιος. Άλλα ονόματα μαθητών του Χαρμάδα που διασώζονται μέσω αναφορών του Φιλοδήμου του Επικούρειου είναι ο Διόδωρος ο Αδραμυττινός, Απολλόδωρος ο Ταρσεύς, Ηλιόδωρος ο Μαλλός, Φανόστρατος ο Τραλλιανός, και κάποιος Απολλώνιος.
Ουίλιαμ Χάουαρντ Ταφτ

Ο Ουίλιαμ Χάουαρντ Ταφτ ("William Howard Taft", 15 Δεκεμβρίου 1857 – 8 Μαρτίου 1930) υπηρέτησε ως ο 27ος πρόεδρος των Ηνωμένων Πολιτειών (1909-1913) καθώς και ως ο 10ος Αρχιδικαστής των Ηνωμένων Πολιτειών από το 1921 έως το 1930, γεγονός που τον καθιστά το μόνο πρόσωπο που κατείχε και τα δύο αυτά αξιώματα. Ο Ταφτ εκλέχτηκε Πρόεδρος το 1908, ενώ το 1909 διαδέχθηκε τον Θίοντορ Ρούζβελτ, στην επανεκλογή του ηττήθηκε το 1912, από τον Γούντροου Ουίλσον, αφού πρώτα ο Ρούζβελτ κατέβηκε στις εκλογές με δικό του κόμμα, αποδυναμώνοντας έτσι τους Ρεπουμπλικανούς. Το 1921 ο Πρόεδρος Ουόρεν Χάρντινγκ ανέθεσε την ηγεσία του Ανωτάτου Δικαστηρίου στον Ταφτ, αξίωμα, που κράτησε σχεδόν έως και λίγες ημέρες πριν πεθάνει.